༄༅། །འཕགས་པ་བཅུ་གཅིག་ཞལ་དཔལ་མོ་ལུགས་ཀྱི་རྗེས་སུ་གནང་བ་
དང་གསོ་སྦྱོང་ཡན་ལག་བརྒྱད་པའི་སྡོམ་པ་འབོག་པའི་
ཆོ་ག་གཞན་ཕན་རབ་འབྱམས་ཞེས་
བྱ་བ་བཞུགས་སོ། །
གཟི་བརྗིད་མཐའ་ཡས་འོད་དཔག་མེད། །གངས་ཅན་མགོན་པོར་རྣམ་འཕྲུལ་པ། །དེ་ཡི་ཞབས་ལ་ཕྱག་བྱས་ཏེ། །
རྗེས་གནང་བཀླགས་པས་གྲུབ་པ་བཀོད། །སྟེགས་སུ་གཙང་མར་མཎྜལ་ལ་རྡུལ་ཚོན་གྱིས་པདྨ་འདབ་བརྒྱད་
ཕྱོགས་མདོག དབུས་དང་ཕྱོགས་བཞིར་ཟླ་གདན་རེ་རེའི་སྟེང་དུ་དབུས་སུ་ཚོམ་བུ་དམར་པོ། ཤར་སྔོ། ལྷོ་སེར།
ནུབ་དཀར། བྱང་ལྗང་ཁུ། མཚམས་ཀྱི་འདབ་མ་བཞིར་སེར་པོ་རེ་རེ་བཀོད། མ་འབྱོར་ན་ཚོམ་བུ་ལྷ་གྲངས་བཀོད་
ཀྱང་རུང༌། དེ་སྟེང་ཁྲིའུར་བུམ་པ་དྲི་བཟང་གི་ཆུ་དང་ཉེར་ལྔའི་རྫས་ལྡན། མགུལ་ཆིངས་དཀར་པོ་འབྲས་བུ་ཅན་
གྱི་ཤིང་གིས་ཁ་བརྒྱན་པ་བཞག གཡོན་ཏུ་ལས་བུམ་མགུལ་ཆིངས་དམར་པོ་ཅན། མདུན་དུ་ཟླུམ་གཏོར་རྒྱན་
ལྡན། ཕྱི་མཆོད་ཕྲེང་ཚར་བཤམ། ཀླུ་གཏོར་ཆ་གསུམ་སོགས་གྲུབ་ན་དེ་དག་ཅི་བདེར་བཤམ། མེ་ཏོག་སོགས་མཁོ་
བའི་ཡོ་བྱད་འདུ་བྱའོ། །དེ་ནས་དང་པོ་བདག་བསྐྱེད་ནི། — སངས་རྒྱས་ ཆོས་ ཚོགས་ ལན་གསུམ་གྱིས་
སྐྱབས་སེམས་བྱ། རང་ཉིད་ཐུགས་རྗེ་ཆེན་པོར་གསལ་བའི་ཐུགས་ཀའི་ཧྲཱིཿལས་འོད་
ཟེར་འཕྲོས་པས་བླ་མ་དང་འཕགས་པ་ཐུགས་རྗེ་ཆེན་པོ་རྒྱལ་བ་སྲས་དང་བཅས་པ་
མདུན་གྱི་ནམ་མཁར་སྤྱན་དྲངས་པར་གྱུར། འཕགས་པ་སྤྱན་རས་གཟིགས་དབང་
དང༌། །ཕྱོགས་བཅུ་དུས་གསུམ་བཞུགས་པ་སོགས་ནས། འདྲེན་པའི་དཔལ་དུ་བདག་
གྱུར་ཅིག །སེམས་ཅན་ཐམས་ཅད་བདེ་བ་དང་སོགས་ཚད་མེད་བཞི་བསྒོམས་ལ་ཚོགས་ཞིང་
མི་དམིགས་པར་བཞག ཨོཾ་སྭ་བྷཱ་བ་སོགས། གཟུང་དང་འཛིན་པས་བསྡུས་པ་ཡི། །ཆོས་
རྣམས་ཐམས་ཅད་སྟོང་པར་གྱུར། །དེ་ཡི་ངང་ལས་པདྨ་དང༌། །ཟླ་བའི་དཀྱིལ་
འཁོར་ཉྭ་གང་བའི། །སྟེང་དུ་རང་སེམས་ཧྲཱིཿདཀར་ལས། །འོད་འཕྲོས་སེམས་
ཅན་དོན་བྱས་ནས། །ཚུར་འདུས་ཧྲཱིཿཡིག་པདྨ་ནི། །གསེར་མདོག་འབར་བ་ཧྲཱིཿས་
411

ཀོང་སྤྲུལ་ཡོན་ཏན་རྒྱ་མཚོས་མཛད།
མཚན་གྱུར། །སླར་ཡང་དེ་ལས་ལྕགས་ཀྱུ་དང༌། །ཞགས་པ་ལྟ་བུའི་འོད་འཕྲོས་
པས། །ཕྱོགས་བཅུའི་སངས་རྒྱས་བྱང་སེམས་རྣམས། །སྤྱན་དྲངས་དེ་ལ་ཐིམ་པ་
ཡིས། །སྐད་ཅིག་ཉིད་ལ་པདྨ་ནི། །ཧྲཱིཿདང་བཅས་པ་ཡོངས་གྱུར་ལས། །བདག་
ཉིད་འཕགས་པ་སྤྱན་རས་གཟིགས། །སྐུ་མདོག་དཀར་པོ་ལང་ཚོ་ཅན། །བཅུ་གཅིག་
ཞལ་གྱི་རྩ་ཞལ་དཀར། །གཡས་ལྗང་གཡོན་དམར་དེ་ཡི་སྟེང༌། །དབུས་ལྗང་གཡས་
དམར་གཡོན་དཀར་བ། །དེ་སྟེང་དབུས་དམར་གཡས་དཀར་ཞིང༌། །གཡོན་ལྗང་
བ་རྣམས་ཞི་ཉམས་ཅན། །དེ་སྟེང་ཁྲོ་ཞལ་ནག་པོ་ནི། །སྤྱན་གསུམ་མཆེ་གཙིགས་
ཁྲོ་གཉེར་ཅན། །དེ་ཡི་སྟེང་ན་ཞི་ཞལ་ནི། །དམར་པོ་གཙུག་ཏོར་ལྡན་པ་ཉིད། །རྒྱན་
སྤངས་མགུལ་བཅས་རྣམ་པར་གསལ། །རྩ་བའི་ཕྱག་བརྒྱད་དང་པོ་གཉིས། །ཐུགས་
ཀར་ཐལ་སྦྱར་གཡས་གཉིས་བས། །བགྲང་ཕྲེང་གསུམ་པས་མཆོག་སྦྱིན་མཛད། །
བཞི་པས་འཁོར་ལོ་འཛིན་པ་སྟེ། །གཡོན་གྱི་གཉིས་པས་པདྨ་དང༌། །གསུམ་
པས་སྤྱི་བླུགས་བཞི་པ་ཡིས། །མདའ་གཞུ་ཡོངས་སུ་འཛིན་པའོ། །དེ་ལྷག་ཕྱག་
ནི་དགུ་བརྒྱ་དང༌། །དགུ་བཅུ་རྩ་གཉིས་མཆོག་སྦྱིན་མཛད། །དེ་ལྟར་སྟོང་ཕྲག་ཕྱག་
རྣམས་ཀྱི། །མཐིལ་དུ་སྤྱན་རེ་ལྡན་པའོ། །ནོར་བུ་རིན་ཆེན་རྒྱན་འཆང་ཞིང༌། །སྐུ་
སྟོད་ནུ་མ་གཡོན་པ་ནི། །རི་དྭགས་ལྤགས་པས་ཡོངས་བཀབ་པ། །ཀཱ་ཤིའི་རས་
ཀྱི་ཤམ་ཐབས་ཅན། །ཡིད་འོང་དར་གྱི་ཅོད་པན་འཛིན། །འོད་ཟེར་དཀར་པོ་
འཕྲོ་བར་གྱུར། །དེ་ཡི་ཐུགས་ཀར་ཟླ་བའི་སྟེང༌། །ཧྲཱིཿཡིག་དཀར་པོའི་འོད་ཟེར་
གྱིས། །པོ་ཏ་ལ་ནས་སྤྱན་རས་གཟིགས། །འཁོར་དང་བཅས་པ་སྤྱན་དྲངས་
གྱུར། །ཨཉྙཾ་སོགས་དང་། སྐྱོན་གྱིས་མ་གོས་སོགས་ཀྱིས་བསྟོད། ཛཿཧཱུཾ་བཾ་ཧོཿགཉིས་མེད་
གྱུར། །དེ་ནས་རང་གི་གནས་གསུམ་དུ། །ཡི་གེ་གསུམ་གྱིས་མཚན་པར་གྱུར། །
412

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
ཨོཾ་ཨཱཿཧཱུྃ། ལན་གསུམ་དང། སླར་ཡང་ཧྲཱིཿལས་འོད་འཕྲོས་པས། །དེ་བཞིན་གཤེགས་པ་ལྔ་
བྱོན་ཏེ། །དེ་དག་རྣམས་ཀྱི་ཐུགས་ཀ་ནས། །ཡེ་ཤེས་བདུད་རྩི་འཛིན་པ་ཡི། །ཡུམ་
བཞི་འཕྲོས་ནས་བདག་ཉིད་ལ། །མངོན་པར་དབང་བསྐུར་ཆུ་ཡི་ལྷག །སྟེང་དུ་
ལུད་པས་སྤྱི་གཙུག་ཏུ། །བླ་མའི་ངོ་བོ་འོད་དཔག་མེད། །དཔྲལ་བར་མི་བསྐྱོད་རྣ་
གཡས་སུ། །རིན་འབྱུང་རྣ་གཡོན་དོན་གྲུབ་ཉིད། །ལྟག་པར་རྣམ་པར་སྣང་མཛད་དེ། །
རིགས་བདག་རྣམས་ཀྱིས་དབུ་བརྒྱན་གྱུར། །བཟླས་པ་བྱ་བ་ནི། རང་གི་ཐུགས་ཀར་
པད་ཟླའི་སྟེང་། །ཡེ་ཤེས་སེམས་དཔའི་ངོ་བོ་ཉིད། །ཐུགས་རྗེ་ཆེན་པོ་ཚོན་གང་
བ། །དེ་ཡི་ཐུགས་ཀར་ཏིང་ངེ་འཛིན། །སེམས་དཔའ་ཧྲཱིཿ་ཡིག་དཀར་པོ་ལས། །འོད་
འཕྲོས་འགྲོ་བའི་སྒྲིབ་སྦྱངས་ནས། །ཐུགས་རྗེ་ཆེན་པོའི་སྐུར་གྱུར་པ། །ཚུར་འདུས་
ཧྲཱིཿལ་ཐིམ་པར་གྱུར། །ཅེས་བསྒོམས་ལ། ན་མོ་རཏྣ་ཏྲ་ཡཱ་ཡ། ན་མ་ཨཱརྻ་ཛྙཱ་ན་སཱ་ག་ར་བཻ་
རོ་ཙ་ན་བ་ཡུ་ཧ་རཱ་ཛཱ་ཡ། ཏ་ཐཱ་ག་ཏཱ་ཡ། ཨརྷ་ཏེ་སམྱ་ཀྶཾ་བུདྡྷ་ཡ། ན་མཿསརྦ་ཏ་
ཐཱ་ག་ཏེ་བྷྱཿ༔ ཨརྷད་བྷྱ༔ སམྱཀྶཾ་བུདྡྷེ་བྷྱ༔ ན་མ་ཨཱརྻ་ཡ་བ་ལོ་ཀི་ཏེ་ཤྭ་རཱ་ཡ། བོ་
དྷི་སཏཱ་ཡ། མ་ཧཱ་ས་ཏྭཱ་ཡ། མ་ཧཱ་ཀཱ་རུ་ཎི་ཀཱ་ཡ། ཏདྱ་ཐཱ། ཨོཾ་དྷ་ར་དྷ་ར། ངྷི་རི་ངྷི་
རི། དྷུ་རུ་དྷུ་རུ། ཨིཊྚེ་ཝིཊྚེ། ཙ་ལེ་ཙ་ལེ། པྲ་ཙ་ལེ་པྲ་ཙ་ལེ། ཀུ་སུ་མེ་ཀུ་སུ་མ་ཝ་
རེ། ཨི་ལི་མི་ལི་ཙི་ཏི་ཛྭ་ལ་མ་པ་ནཱ་ཡ་སྭཱཧཱ། ཞེས་གསུངས་རིང་དང་ཡིག་དྲུག་ཅི་ནུས་བཟླས།
མཎྜལ་བསང་སྦྱང༌། ཆོས་རྣམས་ཐམས་ཅད་སྟོང་པར་གྱུར། །དེ་ཡི་ངང་ལས་རང་ཉིད་
ཀྱི། །ཐུགས་ཀའི་ཧྲཱིཿལས་ཧྰུཾ་ཡིག་ནི། མདུན་དུ་འཕྲོས་ནས་ཞུ་བ་ལས། །རིན་
ཆེན་ལས་གྲུབ་གཞལ་ཡས་ཁང༌། །གྲུ་བཞི་སྒོ་བཞི་ལྡན་པའི་དབུས། །རིན་ཆེན་
ཁྲི་དང་ཆུ་སྐྱེས་མཆོག །ཟླ་བའི་དཀྱིལ་འཁོར་ཉ་གང་བའི། །ལྟེ་བར་ཧྲཱིཿ་ལས་
འོད་འཕྲོས་པས། །འགྲོ་ཀུན་དོན་བྱས་འོད་དུ་ཞུ། །ཚུར་འདུས་ཧྲཱིཿཡིག་པདྨ་ནི། །
413

———— ཀོང་སྤྲུལ་ཡོན་ཏན་རྒྱ་མཚོས་མཛད།
གསེར་མདོག་འབར་བ་ཧྲཱིཿས་མཚན་གྱུར། །ནས། འོད་ཟེར་དཀར་པོ་འཕྲོ་བར་གྱུར། །
བར་བདག་བསྐྱེད་ལྟར་ལ། དེ་ནས། དབུ་གཙུག་ཧྲཱིཿལས་འོད་དཔག་མེད། །དམར་པོ་ཏིང་
འཛིན་ཕྱག་རྒྱ་ཅན། །ཤར་དུ་ཧཱུཾ་ལས་མི་བསྐྱོད་པ། །སྔོན་པོ་ས་གནོན་ཕྱག་རྒྱ་
ཅན། །ལྷོ་རུ་ཏཱཾ་ལས་རིན་འབྱུང་ནི། །སེར་པོ་མཆོག་སྦྱིན་ཕྱག་རྒྱ་ཅན། །ནུབ་ཏུ་
ཨོཾ་ལས་རྣམ་སྣང་མཛད། །དཀར་པོ་བྱང་ཆུབ་མཆོག་གི་ཚུལ། །བྱང་དུ་ཨཱཿལས་
དོན་གྲུབ་ནི། །ལྗང་གུ་སྐྱབས་སྦྱིན་ཕྱག་རྒྱ་ཅན། །ཀུན་ཀྱང་རིན་ཆེན་རྒྱན་ལྡན་
ཅིང༌། །གནས་གསུམ་འབྲུ་གསུམ་ས་བོན་དང༌། །གཙོ་བོའི་ཐུགས་ཀར་ཟླ་བའི་
སྟེང༌། །ཧྲཱིཿཡིག་དཀར་པོའི་འོད་ཟེར་གྱིས། །སོགས་ཡེ་ཤེས་སྤྱན་འདྲེན་ནས། གཉིས་མེད་
གྱུར། །ཅེས་པའི་བར་ཡང་གོང་བཞིན། སླར་ཡང་ཧྲཱིཿལས་ནས། ཡུམ་བཞི་འཕྲོས་ནས་ལྷ་
རྣམས་ལ། །མངོན་པར་དབང་བསྐུར་གཙོ་བོ་ལ། །འོད་དཔག་མེད་དང་རིགས་བཞི་
པོར། །སོ་ སོའི་ རིགས་ ཀྱིས་ དབུར་བརྒྱན་གྱུར། །མཆོད་བསྟོད་ནི། མཆོད་པ་བྱིན་རླབས་སྤྱི་
ལྟར་བྱས་ལ། དཀྱིལ་འཁོར་ཀུན་ཏུ་རྒྱལ་བ་མཉེས་མཛད་པའི། །རིན་ཆེན་མེ་ཏོག་
ལ་སོགས་མཆོད་པའི་ཚོགས། །ནམ་མཁའ་གང་བར་སེམས་ཀྱིས་མངོན་སྤྲུལ་
ནས། །གཞལ་མེད་ཁང་དུ་སྤྲིན་བཞིན་གཏིབས་གྱུར་ཅིག །ཨོཾ་སརྦ་ཏ་ཐཱ་ག་ཏ་
ལོ་ཀི་ཤྭ་ར་ས་པཱ་རི་བཱ་ར་ཨཎྷཾ་པྲ་ཏཱི་ཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་
སྭཱཧཱ། །དེས་འགྲེས་ཏེ། པཱ་ཏྱཾ་ནས་ཤཱ་བའི་བར་དུ་སྦྱར། བཅོམ་ ལྡན་ དེ་ བཞིན་ གཤེགས་ པ་
དགྲ་བཅོམ་པ། །ཡང་དག་རྫོགས་པའི་སངས་རྒྱས་བླ་ན་མེད། །ཚེ་དང་ཡེ་ཤེས་
དཔག་མེད་རྣམ་ངེས་པ། །གཟི་བརྗིད་རྒྱལ་པོའི་ཞབས་ལ་ཕྱག་འཚལ་ལོ། །དུས་
གསུམ་བདེ་བར་གཤེགས་པ་དང༌། །ཕྱག་སྟོང་འཁོར་ལོས་སྒྱུར་བ་སོགས་ཚིགས་
བཅད་གཉིས་དང་། ཆོས་ སྐུ་ ནམ་ མཁའ་ སོགས་དང་། བསྟོད་པ་ འོས་ པ་ སོགས་ཀྱིས་བསྟོད། འདས་
414

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
གཏོར་བསང་སྦྱང་། སྟོང་པའི་ངང་ལས་བྷཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་
ཆེ་བའི་ནང་དུ་ཧཱུཾ་ལས་བྱུང་བའི་གཏོར་མ་བདུད་རྩིའི་རྒྱ་མཚོར་གྱུར། ༀ་ཨཱཿཧཱུྃ་
ལན་གསུམ་གྱིས་བྱིན་གྱིས་བརླབ། ཨོཾ་ཨཱརྻ་ཨ་བ་ལོ་ཀི་ཏེ་ཤྭ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་
ཁཱ་ཧི། ཞེས་པ་ལན་གསུམ་གྱིས་ཕུལ། ཨཉྙཾ་ལ་སོགས་པས་མཆོད། སྐྱོན་གྱིས་མ་གོས་སྐུ་མདོག་
དཀར། སོགས་ཀྱིས་བསྟོད། མཆོད་ སྦྱིན་ གཏོར་ མ་ འདི་ བཞེས་ ལ། ། སོགས་ཀྱིས་འདོད་དོན་
གསོལ་བ་བཏབ། སྤྲོ་ན་ཆོས་སྐྱོང་དང་ཆ་གསུམ་སོགས་རང་རང་གི་ཆོ་གས་བཏང༌། བསྡུ་ན། ཀླུ་གཏོར་སོགས་
བསང་སྦྱང༌། ཨ་ཀཱ་རོའི་སྔགས་ཀྱིས་བྱིན་བརླབས། ༀ་ད་ཤ་དི་ཀ་ལོ་ཀ་པཱ་ལ་ནཱ་ག་རཱ་ཛ་ཝ་
རུ་ཎ་བྷཱུ་མི་པ་ཏི་ས་པཱ་རི་བཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ། ཨགྷཾ་
སོགས་དང་། བསྟོད་ པར་ འོས་ པ་སོགས། མཆོད་སྦྱིན་གཏོཪ་ མ་ སོགས་བརྗོད་ལ་གཏོར་མ་
རྣམས་ཕྱི་རོལ་ཏུ་འབུལ། བུམ་པ་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་
འཕགས་པ་ཐུགས་རྗེ་ཆེན་པོ་འཁོར་རྒྱལ་བ་རིགས་བཞི་དང་བཅས་པ་སྐད་ཅིག་
གིས་གསལ་བར་གྱུར། ཅེས་མོས་ལ་གཟུངས་རིང་ཅི་ནུས་བཟླ། ལས་བུམ་དུ་རྟ་མགྲིན་དམར་
པོ་དབྱུག་ཏོ་དང་ཞགས་པ་བསྣམས་པ་སྐད་ཅིག་གིས་གསལ་བར་གྱུར། ༀ་ཧ་
ཡ་ཤྲཱི་བ་ཧཱུཾ། ཅི་ནུས་བཟླས་མཐར། ཨཉྙཾ་སོགས་ཀྱིས་མཆོད། སྐྱོན་གྱིས་མ་གོས་སོགས་དང༌།
བསྟོད་པར་འོས་པ་སོགས་ཀྱིས་བསྟོད། བུམ་པའི་ལྷ་འོད་དུ་ཞུ་ནས་བདུད་རྩིའི་ཆུར་
གྱུར། ཅེས་མོས། དེ་ནས་རྗེས་གནང་གི་བྱ་བ་ནི། སློབ་མ་རྣམས་འདུས་ལ་ཁྲུས་དང་མེ་ཏོག་བཀྱེ་བསྡུ་བྱས་
ལ། ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་ཏུ་རྣམ་པ་ཐམས་
ཅད་མཁྱེན་པ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་འཕགས་
པ་སྤྱན་རས་གཟིགས་དབང་ཕྱུག་ཞལ་བཅུ་གཅིག་པའི་རྗེས་སུ་གནང་བ་ཟབ་མོ་
གསན་ནས་དོན་ཉམས་སུ་ལེན་པར་བགྱིའོ་སྙམ་པའི་བྱང་ཆུབ་མཆོག་ཏུ་ཐུགས་
415

ཀོང་སྤྲུལ་ཡོན་ཏན་རྒྱ་མཚོས་མཛད།
བསྐྱེད་པ་གསལ་བཏབ་ནས་གསན་པར་འཚལ། དེའང་འཕགས་པ་སྤྱན་རས་
གཟིགས་དབང་ཕྱུག་འདི་ཉིད་ནི་རྒྱལ་བ་ཐམས་ཅད་ཀྱི་སྙིང་རྗེའི་སྤྱི་གཟུགས་ཉིད་
ཡིན་པས་ན། ཐུགས་རྗེ་ཆེ་ཞེས་གང་གྲགས་པ། །སྙིང་རྗེ་ཆེན་པོ་དེ་ལ་བྱ། །ཞེས་
གསུངས་པ་ལྟར། སྤྱིར་འགྲོ་དྲུག་གི་སེམས་ཅན་ཡོངས་ལ་བརྩེ་བའི་སྤྱན་རས
ཀྱིས་བཙའ་ཞིང་བྱིན་རླབས་ཀྱི་ཚན་ཁ་ཆེ་བས་སྒྲུབ་ཐག་ཉེ་བ་མ་ཟད། ལྷག་པར་
བྱང་ཕྱོགས་ཁ་བ་ཅན་གྱི་ཞིང་ཁམས་འདི་ཉིད་ཐུགས་རྗེ་ཆེན་པོའི་གདུལ་བྱའི་
ཞིང་ཡིན་པས་འཕགས་པ་ཉིད་ཆོས་ཀྱི་རྒྱལ་པོ་སྲོང་བཙན་དུ་སྤྲུལ་པའི་སྒྱུ་མ་བཟུང་
བ་ནས་བརྩམས་ཏེ་བོད་ཡུལ་གྱི་སྐྱེས་པ་བུད་མེད། ཐ་ན་བྱིས་པ་སྨྲ་ཤེས་ཚུན་
ཆད་ཀྱི་ཁ་ནས་མ་ཎིའི་རང་སྒྲ་རྩོལ་མེད་དུ་འབྱིན་པ་འདི་ལྟ་བུ་ནི་འཕགས་པས་
བྱིན་གྱིས་བརླབས་པའི་རྟགས་ཡིན་པའི་ཕྱིར་གངས་ཅན་མགོན་པོ་ཞེས་ཡོངས་
སུ་གྲགས་པ་སྟེ། དེ་བས་ན་རང་གི་འདོད་པའི་ལྷ་བསྙེན་ཅིང་གསོལ་བ་བཏབ་
ན་བར་ཆད་མེད་ཅིང་དངོས་གྲུབ་མྱུར་བ་ཡིན། འཕགས་མཆོག་དེ་ཉིད་ཀྱི་སྒྲུབ་
ཐབས་རྒྱུད་སྡེ་བཞི་དང་འབྲེལ་པའི་གསར་རྙིང་བཀའ་གཏེར་གྱི་རིང་ལུགས་མཐའ་
ཡས་པ་ཞིག་བཞུགས་པ་ལས། འདིར་བྱ་རྒྱུད་པདྨའི་རིགས་ཀྱི་ནང་ཚན། ཕྱག་
སྟོང་སྤྱན་སྟོང་གི་གཟ